ಬಿಗ್‌ ಬಾಸ್‌ ವೇದಿಕೆಯಲ್ಲಿ ಸಿಹಿ ಸುದ್ದಿ ಕೊಟ್ರು ವರುಣ್‌ ಧವನ್‌

ಬಾಲಿವುಡ್‌ನಲ್ಲಿ(Bollywood) ಸದ್ಯ ಆಲಿಯಾ ಭಟ್, ಬಿಪಾಶಾ ಬಸು ದಂಪತಿಯ ನಂತರ ವರುಣ್ ಧವನ್ (Varun Dhawan) ಕೂಡ ಗುಡ್ ನ್ಯೂಸ್ ಕೊಡಲಿದ್ದಾರಾ ಎಂಬ ಸುದ್ದಿ ಸಖತ್ ಟಾಕ್ ಆಗುತ್ತಿದೆ. ಇತ್ತೀಚೆಗೆ ಬಿಗ್ ಬಾಸ್ ವೇದಿಕೆಯಲ್ಲಿ ವರುಣ್ ದಂಪತಿ ಪೋಷಕರಾಗುತ್ತಿರುವ ಬಗ್ಗೆ ಸಲ್ಮಾನ್ ಖಾನ್(Salman Khan) ಹಿಂಟ್ ಕೊಟ್ಟಿದ್ದಾರೆ.

ಬಿಟೌನ್ ಸ್ಟಾರ್ ವರುಣ್ ಧವನ್, ಕೃತಿ ಸನೂನ್ ನಟನೆಯ `ಭೇದಿಯ’ (Bhediya) ಚಿತ್ರದ ಪ್ರಚಾರದಲ್ಲಿ ಬ್ಯುಸಿಯಾಗಿದ್ದಾರೆ. ಚಿತ್ರದ ಪ್ರಮೋಷನ್‌ಗಾಗಿ ಹಿಂದಿ ಬಿಗ್ ಬಾಸ್‌ಗೆ ಈ ಜೋಡಿ ಕಾಲಿಟ್ಟಿದೆ. ಸಲ್ಮಾನ್ ಖಾನ್ ಜೊತೆ ಮಸ್ತ್ ಆಗಿ, ಚಿತ್ರದ ಪ್ರಚಾರ ಮಾಡಿದ್ದಾರೆ. ಈ ವೇಳೆ ಸಲ್ಮಾನ್ ಖಾನ್ ವರುಣ್ ಧವನ್ ತಂದೆಯಾಗುತ್ತಿರುವುದರ ಬಗ್ಗೆ ಸುಳಿವು ನೀಡಿದ್ದಾರೆ. ಇದನ್ನೂ ಓದಿ:80ರ ದಶಕದ ನಟ-ನಟಿಯರ ಪುನರ್ಮಿಲನ

ವೇದಿಕೆಯಲ್ಲಿ ಆಟಿಕೆ ಹಿಡಿದು ಆಡುವಾಗ ವರುಣ್‌ಗೆ ನೀಡಿ, ನಿಮ್ಮ ಮಗುವಿಗಾಗಿ ಎಂದು ಸಲ್ಲು ವರುಣ್ ಕಾಲೆಳೆದಿದ್ದಾರೆ. ಮಗು ಇನ್ನೂ ಮಗು ಆಗಿಲ್ಲ ಎಂದು ವರುಣ್ ಉತ್ತರಿಸಿದ್ದಾರೆ. ಆಟಿಕೆ ತೋರಿಸಿ, ಇದು ಬಂದಿದೆ ಅಂದ್ರೆ, ಮಗು ಕೂಡ ಬರುತ್ತೆ ಎಂದು ತಮಾಷೆ ಮಾಡಿದ್ದಾರೆ. ವರುಣ್ ಕೂಡ ನಕ್ಕಿದ್ದಾರೆ. ಈ ಸಂಭಾಷನೆ ನೋಡಿರುವ ಫ್ಯಾನ್ಸ್ ಜ್ಯೂನಿಯರ್ ವರುಣ್ ಬರಲಿದ್ದಾರೆ ಎಂದು ಖುಷಿಪಟ್ಟಿದ್ದಾರೆ.

ಅಷ್ಟಕ್ಕೂ ವರುಣ್ ದಂಪತಿ ಪೋಷಕರಾಗುತ್ತಿರುವ ವಿಚಾರ ನಿಜಾನಾ, ಸೂಕ್ತ ಸಮಯದಲ್ಲಿ ಅನೌನ್ಸ್ ಮಾಡಲಿದ್ದಾರಾ ಎಂಬುದನ್ನ ಕಾದುನೋಡಬೇಕಿದೆ.